John Markus Lervik

John Markus Lervik (født 17. august 1969 i Øksendal på Nordmøre) er utdannet sivilingeniør med senere doktorgrad fra Fakultet for informasjonsteknologi og elektroteknikk ved Norges teknisk-naturvitenskapelige universitet (NTNU) i Trondheim.

Lervik ble dr.ing. i teleteknikk i 1997. Avhandlingen hadde tittelen Bildekommunikasjon over digitale og analoge overførings-kanaler. («Subband Image Communication over Digital Transparent and Analog Waveform Channels». Lervik fikk Essos forskningspris i 1998 for fremragende doktorgradsarbeid. 

Lervik var administrerende direktør og grunder i IT-selskapet Cognite fra 2016 til 2022.Cognite-sjefen går av – Aker hyrer inn amerikanerCognite hjemmeside Selskapet spesialiserer seg på akkumulering og analyse av store datamengder for industrielle bedrifter ved hjelp av kunstig intelligens og maskinlæring. I 2017 kom industrikonsernet Aker ASA inn på eiersiden. Som en del av den nye eierstrukturen, skal selskapet jobbe med å digitalisere norsk sokkel og oljesektoren. I mai 2021 hentet selskapet inn om lag 1,2 milliarder kroner, noe som priset selskapet til over 13 milliarder kroner.

I 2010 grunnla Lervik IT-selskapet Cxense. Selskapet utvikler en online dataplattform for media- og konsumentbedrifter basert på målgruppenes interesser og intensjoner.

Lervik var en av grunnleggerne i det norske søketeknologiselskapet Fast Search & Transfer ASA (FAST), som i 2008 ble kjøpt av Microsoft for $1,2 milliarder.http://www.nytimes.com/2008/01/08/technology/08iht-msft.4.9081695.html Microsoft acquires FAST 

I FAST var Lervik hovedansvarlig for teknologien fra 1997, til han tok over den daglige ledelsen i 2001.

I 2014 ble Lervik dømt til to års fengsel, hvorav ett år ubetinget. Retten mente FAST, under Lerviks ledelse i 2007, hadde rapport høyere salg enn det var grunnlag for, og dermed villedet aksjemarkedet. Dommen ble anket til Borgarting lagmannsrett, men i oktober 2015 ble denne anken forkastet.

 Referanser 
Doktorgrad på bildekommunikasjon, Norges teknisk-naturvitenskapelige universitet, Juni 1997, «Sivilingeniør John Markus Lervik (27) fra Øksendal i Møre og Romsdal har tatt graden doktor ingeniør ved Norges teknisk-naturvitenskapelige universitet (NTNU).» 

Fastgründer John Markus Lervik dømt til fengsel, Dagens Næringsliv, 10. februar 2014, «Tidligere Fast-topp John Markus Lervik er i Oslo tingrett dømt til to års fengsel for regnskapstriksing og markedsmanipulasjon. Ett år av straffen gjøres betinget med en prøvetid på to år. Han slipper imidlertid rettighetstap og inndragning, som Økokrim også hadde bedt om.»

OPTIMALITY OF COMBINED SOURCE-CHANNEL CODING SYSTEMS WITH MULTIPLE SOURCES AND PARALLEL CHANNELS , Greg H. Håkonsen, Tor A. Ramstad, 2002, NTNU, «[4] Lervik, J. M., Subband Image Communication over Digital Transparent and Analog Waveform Channels, Ph.D thesis, Norwegian University of Science and Technology, 1996.»

Kategori:Personer fra Sunndal kommune
Kategori:Nordmenn i databransjen
Kategori:Norske IT-gründere
Kategori:Norske konsernsjefer
Kategori:Norske sivilingeniører
Kategori:Medlemmer av Norges Tekniske Vitenskapsakademi
Kategori:Nordmenn dømt for økonomisk kriminalitet